Den japanske keiserfamiliens *mon*, Japans riksvåpen.
**Mon (紋, *Mon*)**(*flertall* **mon**), eller **monshō (紋章, *monshō*)**, **mondokoro (紋所, *mondokoro*)**, **kamon (家紋, *kamon*)**, er japanske heraldiske symboler. *Mon* kan betegne hvilket som helst symbol, mens *kamon* og *mondokoro* spesifikt angir familiesymboler.

Kamon (ka-mon) betyr merke eller kjennetegn for en familie. Bruken av kamonmerker begynte blant japansk adel omkring det 12. århundre for å markere familietilhørighet. Senere ble de også brukt av samuraier. I dag er den viktigste bruken på kimonor og ved begravelser. 

Som i vestlig heraldikk var *mon* opprinnelig symboler brukt av krigere og aristokrati bl.a. på drakter og annet krigerutstyr. Tradisjonelle festdrakter er vanligvis dekorert med *mon*-merke. Vanlige folk uten adelstilknytning brukte ofte *mon*-symbolet for føydalherren eller organisasjonen de tilhørte. Bruken var likevel ikke strengt regulert, men mer basert på kutyme. Bare *mon* båret av herskerne som Tokugawa-klanens stokkroser eller keiserens krysantemum, var beskyttet ved lov.

Flere mon brukes i dag som varemerker og firmakjennetegn for japanske bedrifter, f.eks. Mitsubishi.

Noen mon har en form som er brukt i kjennetegn og andre merker i mange land gjennom historien, bl.a. geometriske former som firkanter, romber, trekanter, trikvetra, striper, sirkler og kryss. Lignende figurer ses bl.a. i bumerker fra Norge og andre land.

Eksempler
---------

* Symbolet for Japans statsministers kontor, et mønster av paulownia-blomster (go-shichi-no-kiri)Symbolet for Japans statsministers kontor, et mønster av paulownia-blomster (*go-shichi-no-kiri*)
* Tokugawa-shogunatets merke Maruni Mitsu Aoi (Mitsuba aoi)  med tre stokkrosebladerTokugawa-shogunatets merke *Maruni Mitsu Aoi (Mitsuba aoi)* med tre stokkroseblader
* Agehanochō, Taira-klanens merke med sommerfuglAgehanochō, Taira-klanens merke med sommerfugl
* Chigai Kuginuki, tidligere statsminister Taro Asos monChigai Kuginuki, tidligere statsminister Taro Asos mon
* Daki MyōgaDaki Myōga
* Gion MamoriGion Mamori
* Gomaisasa med fem bambusbladerGomaisasa med fem bambusblader
* Janome ShichiyoJanome Shichiyo
* Jūroku Uragiku, Hirohata-familiens merke*Jūroku Uragiku*, Hirohata-familiens merke
* KuginukiKuginuki
* Maruni Hidari SangaimatsuMaruni Hidari Sangaimatsu
* Maruni Sumitate YotsumeyuiMaruni Sumitate Yotsumeyui
* Marunouchi MitsuhikiryōMarunouchi Mitsuhikiryō
* Mitsu uroko, Hōjō-klanens merke med en slanges tre skjell*Mitsu uroko*, Hōjō-klanens merke med en slanges tre skjell
* Hana WachigaiHana Wachigai
* Mitsu Irekomasu, Ichikawa-familiens merke (kabuki-skuespillere)*Mitsu Irekomasu*, Ichikawa-familiens merke (kabuki-skuespillere)
* Musubi Mitsugashiwa (en trikvetra)Musubi Mitsugashiwa (en trikvetra)
* Nakagawake Kurusu (d.e. Nakagawakes kors)Nakagawake Kurusu (d.e. Nakagawakes kors)
* Sasarindō, Minamoto-klanens tre gentiana-blomster over bambusbladerSasarindō, Minamoto-klanens tre *gentiana*-blomster over bambusblader
* Sumikirikakuni HanakakuSumikirikakuni Hanakaku
* Tachi OmodakaTachi Omodaka
* Yotsu Hanabishi, Matsumoto-familiens merke (kabuki-skuespillere)*Yotsu Hanabishi*, Matsumoto-familiens merke (kabuki-skuespillere)
* Mitsubishis varemerke ("tre hishi", eller vann-nøtter)Mitsubishis varemerke ("tre *hishi*", eller vann-nøtter)
* AshikagaAshikaga

Litteratur
----------

* Ottfried Neubecker: *Heraldik. Kilder, brug, betydning*, København 1979 (oversatt og bearbeidet for Skandinavia av Nils G. Bartholdy)
* Carl-Alexander von Volborth: *Heraldry - Customs, Rules and Styles*, Dorset 1981

|  |  |
| --- | --- |
| Oppslagsverk/autoritetsdata | Encyclopædia Britannica
 |